Сэхъурокъуэ Хьэутий хагъэхьащ Лъэпкъ зэхущытыкIэхэмкIэ Советым
ШыщхьэуIум и 28-м Путин Владимир Iэ щIидзащ «Адыгэ лъэпкъыр зэкъуэгъэувэным, хэхэс адыгэхэм хэкужьым пыщIэныгъэ къыхуаIэным ехьэлIа Iуэхухэр зэкIэлъызыгъакIуэ Дунейпсо Адыгэ Хасэ» жылагъуэ зэгухьэныгъэм и тхьэмадэ Сэхъурокъуэ Хьэутий УФ-м и Президентым егъэщIылIа, Лъэпкъ зэхущытыкIэхэм пыщIа къалэнхэр зи нэIэ щIэт Советым хэгъэхьэным теухуа Указым.
Жылагъуэ зэгухьэныгъэхэм ящыщу ДАХ-м и закъуэщ къэрал УнафэщIым деж щыIэ Советым зи лIыкIуэ хэтыр. Апхуэдэ дзыхьым лъабжьэ хуэхъуахэм ящыщщ урысей дипломат цIэрыIуэ Горчаков Александр и цIэр зезыхьэ фондым и грантыр Дунейпсо Адыгэ Хасэм тхуэнейрэ, Урысейм и Президентым и грантыр тIэунейрэ къызэрыхуагъэфэщар.
Шэч къытетхьэркъым Сэхъурокъуэ Хьэутий ДАХ-м и Iулыджыр адэкIи къэIэтыным, лъэпкъым къыхуэщхьэпэну Iуэхухэр дэгъэкIыным дяпэкIи хьэлэлу зэрыхуэлэжьэнум.
